ભિલોડાઃ અરવલ્લી જીલ્લાના ભિલોડામાં કથળેલી કાયદો અને વ્યવસ્થાની સ્થિતિનો ફાયદો લૂંટારુઓ અને ઘરફોડિયા ગેંગ ઉઠાવી રહી છે ભિલોડામાં અગાઉ એક વેપારીની ઘર આગળ બાઈક પર આવેલા બે શખ્સોએ ફાયરિંગ કરી વેપારીની હત્યા કરી લૂંટ ચલાવી હતી તેવી જ વધુ એક ઘટના ભિલોડાના મઉ રોડ પર બનતા વેપારીઓ અને નગરજનોમાં ફફડાટ ફેલાયો છે ભિલોડા મઉ રોડ પરથી ચાલતા જતા કરિયાણાના વેપારીના ખભે ભરાવેલ થેલાની લૂંટ ચલાવી પલ્સર બાઈક પર હવામાં ઓગળી જતા ભારે ચકચાર મચી હતી સમી સાંજે વેપારીને લૂંટી લેવામાં આવતા પોલીસ ઘટનાસ્થળે દોડી આવી હતી.